jkorsvik/nowiki_second_scrape_merged huggingface dataset:
Juugo

Juugo var et selskap opprettet i 2009 og registrert i Belize som drev med nettverksmarkedsføring. 
Stifterne var nordmennene Ronny Nesset, Are Vinje, Jan Olav Øfsti og Frode Jørgensen. Sistnevnte var også mannen bak pyramidespillet PlexPay. Selskapet oppga selv å ha tusenvis av distributører i rundt 100 land, og solgte et fordelsmedlemskap som blant annet inkluderte telefonabonnement og betalingskort fra Towah.Selskapets virksomhet opphørte i 2014.


== Kritikk av selskapet ==
Lotteritilsynet har generelt uttalt at Juugo opererte i en gråsone for hva som er tillatt etter lotteriloven. Juugo på sin side viste til en forhåndsgodkjennelse fra Lotteritilsynet, uten at denne kunne anses som noen bekreftelse av at selskapets faktiske virksomhet var innenfor lovlige rammer.


== Referanser ==
Roberto Cammarelle

Roberto Cammarelle (født 30. juli 1980 i Milano) er en italiensk amatørbokser, som konkurrerer i vektklassen super tungvekt. Cammarelles største internasjonale resultater er en gullmedalje fra Sommer-OL 2008 i Beijing, Kina, og to gullmedaljer fra VM i boksing, i 2007 og 2009. Han har også en bronsemedalje fra Sommer-OL 2004 i Athen, og en bronsemedalje fra Verdensmesterskapet i boksing 2005.


== OL-medaljer ==
 2008  Beijing - Gull i boksing, supertungvekt menn  Italia
 2012  London - Sølv i boksing, supertungvekt menn  Italia
 2004  Athen - Sølv i boksing, supertungvekt menn  Italia


== Referanser ==


== Eksterne lenker ==
(en) Roberto Cammarelle – Olympics.com 
(en) Roberto Cammarelle – Olympic.org 
(en) Roberto Cammarelle – Olympedia 
(en) Roberto Cammarelle – Sports-Reference (OL-resultater – arkivert) 
(it) Roberto Cammarelle – Italias olympiske komité 
(en) Roberto Cammarelle – BoxRec
Zhao Mengfu

Zhao Mengfu (tradisjonell kinesisk: 趙孟頫; forenklet kinesisk: 赵孟頫; pinyin: Zhào Mèngfǔ; Wade-Giles: Chao4 Meng4-fu3, født 1254 i Huzhou i provinsen Zhejiang i Kina, død 1322) var en kinesisk prins som nedstammet herkomst fra Song-dynastiets keiser Taizu. Han var en akademiker, maler og kalligraf under Yuan-dynastiet, og ble gjort til hoffmaler for Kublai-khan, skjønt uten å få noen særlig elevert posisjon. Det skulle endre seg: På keiser Buyantu Khans tid var han en av de mest innflytelsesrike ved hoffet.
Han hadde en uvilje mot å følge den forfinede, forsiktige malerstilen som var vanlig på hans tid og foretrakk i stedet den grovere stilen fra 800-tallet. Dette anses å ha gitt opphav til en revolusjon som skapte de moderne kinesiske landskapsmaleriene. Zhao var fremfor alt kjent for sine malerier av hester.
Han avsluttet sin politiske karriere som president for det keiserlige Hanlinakademiet.


== Referanser ==
Fest på gården

Fest på gården er et musikkalbum med Gråtass og vennene hans, utgitt i 2009.


== Sporliste ==
«Fest på gården – 1»
«Nå skal det bli fest!»
«Fest på gården – 3»
«Vi er tøffe!»
«Fest på gården – 5»
«Gråtass – den beste traktor'n»
«Fest på gården – 7»
«Det er dønn i orden!»
«Fest på gården – 9»
«Grynet»
«Fest på gården – 11»
«Finale: "jeg bli ikke gift"»
Zhang Zhilei

Zhang Zhilei (født 2. mai 1983 i Henan) er en kinesisk amatørbokser, som konkurrerer i vektklassen super tungvekt. Zhileis største internasjonale resultater er en sølvmedalje fra Sommer-OL 2008 i Beijing, Kina, og to bronsemedaljer fra Verdensmesterskapet i 2007 i Chicago, USA og Verdensmesterskapet i 2009 i Milano, Italia. Han representerte Kina under Sommer-OL 2008 der han altså tok sølvet bak Roberto Cammarelle fra Italia.


== Eksterne lenker ==
(en) Zhang Zhilei – Olympics.com 
(en) Zhang Zhilei – Olympic.org 
(en) Zhang Zhilei – Olympedia 
(en) Zhang Zhilei – Sports-Reference (OL-resultater – arkivert) 
(en) Zhang Zhilei – BoxRec
Så dritkult

Så dritkult er et musikkalbum med Bryggerigangen Bluesband, utgitt i 1997. Dette ble bandets siste plateutgivelse.


== Sporliste ==
«Så dritkult»
«Brygga»
«Nattelivet»
«Kjell Magne»
«Livet er jævlig»
«Dyret»
«Greta Garbo»
«Gå på Café»
«Jeg er for lat»
«Negerblus»
Zhou Ji

Zhou Ji (forenklet kinesisk: 周济; tradisjonell kinesisk: 周濟; pinyin: Zhōu Jì; Wade–Giles: Chou Chi; født 26. august 1946 i Shanghai i Kina) er en vitenskapsmann og politiker i Folkerepublikken Kina. Han var landets utenriksminister fra 2003 til 2009.
Hovedfaget til Zhou er design ved hjelp av datamaskiner. Han har over 200 publikasjoner, og ble valgt inn i det kinesiske ingeniørakademiet i 1999. Han studerte først presisjonsinstrumenter ved Tsinghuauniversitetet i Beijing, som han ble uteksaminert fra i 1970. Zhou tok deretter videre utdanning ved Huazhonguniversitetet for naturvitenskap og teknologi, der han tok en mastergrad i 1981 og tok en doktorgrad ved University of Buffalo i staten New York i 1984. 
Zhou har vært leder for fakultetet for mekanikk og senere president ved Huazhong-universitetet. Han har også vært borgarmester for industribyen Wuhan, direktør ved departementet for naturvitenskap og teknologi i Hubeiprovinsen, og leder av komiteen for grunnleggende utdanning innen mekanikk i Kina.


== Eksterne lenker ==
(en) Zhou Ji hos China Vitae 
https://web.archive.org/web/20080331032223/http://www.hust.edu.cn/english/about/pastpre/zhouji.htm
David Price

David Price (født 6. juli 1983 i Liverpool, England) er en britisk amatørbokser, som konkurrerer i vektklassen super tungvekt. Prices største internasjonale resultat er en bronsemedalje fra Sommer-OL 2008 i Beijing, Kina, der han representerte Storbritannia.


== Eksterne lenker ==
(en) David Price – Olympedia 
(en) David Price – Sports-Reference (OL-resultater – arkivert) 
(en) David Price – Storbritannias olympiske komité 
(en) David Price – BoxRec
Vjatsjeslav Hlazkov

Vjatsjeslav Valerijovytsj Hlazkov (ukrainsk: В'ячеслав Валерійович Глазков; født 15. oktober 1984) er en ukrainsk amatørbokser, som konkurrerer i vektklassen super tungvekt. Hlazkovs største internasjonale resultater er en bronse fra Sommer-OL 2008 i Beijing, Kina, og en sølvmedalje fra Verdensmesterskapet i 2007 i Chicago, USA. Han representerte Ukraina under Sommer-OL 2008 der han altså tok bronsen bak Roberto Cammarelle fra Italia.


== Eksterne lenker ==
(en) Vjatsjeslav Hlazkov – Olympics.com 
(en) Vjatsjeslav Hlazkov – Olympic.org 
(en) Vjatsjeslav Hlazkov – Olympedia 
(en) Vjatsjeslav Hlazkov – Sports-Reference (OL-resultater – arkivert) 
(en) Vjatsjeslav Hlazkov – BoxRec
BokkeReidars Bluesband (album)

BokkeReidars Bluesband er et musikkalbum med BokkeReidars Bluesband, utgitt i 1996.


== Sporliste ==
«Kiddy Boy»
«If You Love Me Like You Say»
«Whole Lotta Lovin'»
«Can't Hold On»
«I've Got a Woman»
«We'll Play the Blues for You»
«I'm a Better Lovin' Man»
«Goodbye My Lady»
«Sugar Sweet»
«Wake Up This Mornin'»
«I Done Got Over It»
«Let the Good Time Roll»
«So Long»
From Public Enemies Without Love

From Public Enemies Without Love er et musikkalbum med Public Enemies, utgitt i 1966.


== Sporliste ==
«Out of Sight»
«Green Onions»
«Don't Fight It»
«I Don't Mind»
«Bo Diddley»
«Ya-Ya Song»
«Little Red Rooster»
«Bonnie Maronnie»
«Believe Me»
«Shake the Kinks Loose»
«Barry»


== Eksterne lenker ==
(en) From Public Enemies Without Love på Discogs
Karl Aagaard Østvig jr.

Karl Aagaard Østvig jr. («Bulle») (født 24. oktober 1925 i Oslo, død 25. desember 1944 utenfor Warszawa) var en norsk skuespiller, idrettsmann, frontkjemper og SS-Untersturmführer. Han var sønn av operasangeren Karl Aagaard Østvig, som også var medlem av Nasjonal Samling.


== Idrettsmann ==
Aagaard Østvig jr. var norgesmester i håndball i 1941 og 1942. Han deltok også i de nasjonalsosialistiske «Sommerleikene». Han var også en lovende slalåmkjører og turner.


== Som skuespiller ==
Han huskes særlig for å ha spilt den mannlige hovedrollen i den eneste norske nazistiske spillefilmen som er laget; Unge viljer med manus og regi av Walter Fyrst.


== Frontkjemper ==
Han meldte seg 10. mars 1943 til Det Norske Skikompani og fikk utdannelse i Sennheim i Alsace og Dresden. Han ble her plukket ut til offisersutdannelse, men det ble bestemt at han trengte fronterfaring først og han ble sendt til Den norske legion som da var trukket tilbake til Mitau i Latvia.Han ble deretter sendt til SS-Junkerschule i Bad Tölz. hvor han gikk på 11. Kriegs-Junker-Lerhgang i perioden 6. september 1943 til 11. mars 1944. Her ble han uteksaminert sammen med 23 andre nordmenn. 1. april 1944 kom han til SS-Panzergrenadier Regiment 23 Norge, en enhet i 11. SS Pansergrenaderdivisjon «Nordland» som troppsjef og ble forfremmet til SS-Untersturmführer 21. juni 1944.Etter en tid ved Narva-fronten ble han sendt til Hammerstein i Rheinland-Pfalz for å utdanne soldater og deretter en kort permisjon i Norge. Da han vendte tilbake som troppsjef ved fronten, ble han tildelt Jernkorset av andre klasse dagen før han ble drept. Han ble funnet truffet av flere skudd bak bunkeren 25. desember 1944 ved landsbyen Modlin utenfor Warszawa i Polen og ble gravlagt der.


== Referanser ==


== Eksterne lenker ==
(en) Karl Aagaard Østvig på Internet Movie Database
The Number One Success System

The Number One Success System eller NOSS123 var et pyramidespill opprettet i Canada i 2000. Det var blant de første konsepter av varianten gaveklubb som spredte seg internasjonalt.
Selskapet brukte en ny vri i forsøket på å sno seg unna både beskatning og forbudet mot pyramidespill ved å kalle alle transaksjonene for gaver. Konseptet vokste raskt i Nord-Amerika, og hadde også norske medlemmer. Etter massiv negativ omtale og myndighetenes fokus på konseptet, prøvde selskapet å skifte navn en rekke ganger for å kunne fortsette pyramidevirksomheten.


== Referanser ==


== Eksterne lenker ==
Omtale av NOSS123 på RipoffReport
Torstrand torg

Torstrands torg er ei gate i Larvik. Den var opprinnelig regulert som en triangulær utvekst av Dronningens gate. 
Fra midten av 1850-årene ble Torstrands torg bebygd i samsvar med denne planen. Før den tid var området prydet av furuskog. Plassen ble planert i 1861. Etter at Larvik etablerte eget vannverk i 1869 sprøytet en vann til en skøytebane der i noen vintre. Plassen ble faktisk lagt ut til torghandel i 1873, men ble lite anvendt til det. Anleggelsen av Grevskapsbanen delte siden torget i to: Ovenfor jernbanelinjen har det blitt plassert parkbenker og nedenfor jernbanelinjen ble det etablert en lekeplass, kalt «Bakparken». En Narvesenkiosk på nordsiden finnes ikke lenger.


== Bygninger ==


== Galleri ==

		


== Kilder ==
Nyhus, Per: Larvik A-Å, s. 589-90.
Bunnahabhain

Bunnahabhain er liten  skotsk landsby nord på øya Islay. Bunnahabhain er også et single-malt whiskydestilleri, som ble etablert i 1881 av William Robertson. Bunnahabhain er gælisk, og betyr elvemunning, uttales «boon-a-havn».


== Historie ==

Bunnahabhain vokste opp rundt destilleriet med samme navn. Det ble i likhet med mange destillerier 1880-årene bygget for å møte etterspørselen etter blends.
Willam Robertson fra blender-firmaet Robertson & Baxter, i samarbeid med Islay Distillers Company bygget destilleriet. Det sto ferdig i 1883. Bunnahabhain ligger avsides til på Islay, og ble valgt ut på grunn av vannkvaliteten på vannet i Margadale-kilden, og nærheten til båtrutene til og fra Islay. På grunn av denne avsides beliggenheten ble det bygget boliger og skole for byggningsarbeidere. Det ble også bygget en vei til nærmeste landsby Port Askaig. Dette avsidesliggende området nord på øya ble i løpet av få år til landsbyen Bunnhahabin. 
I 1887 ble Bunnahabhain slått sammen med Willam Grant & sons og ble en del av Highland Distilleries Co Ltd.
Destilleriet var i drift frem til 1930. Det ble gjenåpnet i 1937.
I 1963 ble kapasiteten utvidet med to nye destilasjonsapparater. I 1982 stengte Bunnahabain igjen, men åpnet to år etter. Edrington Group overtok Bunnahabain i 1999 og la det i "møllpose", det ble bare destillert i noen uker i året. Bunnahabain ble i 2003 solgt til Burn Steward og har vært i kontuernerlig drift siden oppkjøpet.


== Produksjon ==
Bunnahabain har to «Wash-stills» og to «Spirits-stills». Wash er vørter, altså den ferdig gjærede væsken fra det maltede kornet. I en wash-still destilleres vørteren til det som kalles for «low-wines» som har en alkoholprosent på 21-28 %, før den destilleres i en spirit-still og vil da ha en alkoholprosent på rundt 70 %. Bunnahabain har en årlig kapasitet på 2 500 000 liter whisky årlig. Vannet som brukes kommer fra elven Margadale.


== Produkter ==
Bunnahabain har tre standard tapninger på 12, 18 og 25 år, i tillegg til spesialtappinger. Bunnahabain er også en vesentlig bestanddel i blendene Famous Grouse og i Black Bottle.


== Referanser ==


== Eksterne lenker ==
Bunnahabhain.com Offisiell hjemmeside.
Bunnahabhain på whiskywiki.no
Quatro MPN

Quatro MPN er et selskap registrert på Seychellene grunnlagt i 2008 av svenske Uno Karlsson og norske Asle Gunnar Frydenlund.
Selskapet fremholder på sine hjemmesider at de har hundrevis av distributører over hele verden, og markedsfører seg selv som en enestående mulighet til å tjene penger. Det har fremkommet kritikk av selskapet, deriblant påstander om pyramidespill. Dette begrunnes blant annet med Frydenlunds tidligere delaktighet i pyramidespill som World Games Inc..Ifølge britiske myndigheter ble det britiske selskapet Quatro MPN Limited oppløst sommeren 2010.


== QCoopers ==
I 2009 lanserte Quatro konseptet QCoopers, hvis markedsføring og forretningsmodell lignet mye på pyramideselskapet Global Pension Plan. Medlemmer av Quatro fikk tilbud om rabattert medlemskap, mens ikke-medlemmer kunne betale 60 € og oppover for å bli medlem. Det ble lovet en avkastning på opptil 1000 ganger innsatsen, og at det bare var plass til et visst antall medlemmer. Når alle plassene var fylt opp skulle utbetalingene starte. Ifølge selskapets egne nyhetsbrev skjedde dette 25. april 2010, men det har aldri blitt utbetalt den forespeilede avkastning.


== Referanser ==
Global Pension Plan

Global Pension Plan (GPP) var et pyramidelignende svindelforetak av typen Reverse Pension Plan etablert i 2005.
Selskapet ga løfter om stor avkastning på investerte midler, samtidig som informasjon om eierskap og medlemmer ble holdt godt skjult. Det ble spekulert i om selskapet hadde finsk opphav.Allerede i 2007 ble norske forbrukere advart av Kredittilsynet om at GPP ikke hadde tillatelse til å selge pensjoner eller forsikringer i Norge. Selskapet står også på Kredittilsynets liste over selskaper det advares mot.Virksomheten ble tilsynelatende lagt ned ved utgangen av 2009, og det er uklart hvor mange personer som ble vervet og hvor mye kapital som ble innskutt.


== Referanser ==


== Eksterne lenker ==
Global Pension Plan – Is it a Scam? Biz Opps UK
Ślężanere

Ślężanere eller Ślężanie var en vestslavisk stamme, som bebodde territoriene i Nedre Schlesien, i nærheten av elven Ślęza og fjellet Ślęża, på begge bankene av Oder,, nordover til den moderne byen Wrocław. De tilhørte hovedsakelig den polske delen av den lekhitiske språkgruppe. De utgjorde den første permanente bosetningen omkring byen Wrocław, hvor de i det 9. århundre eller tidligere bygde et festningsverk på Ostrów Tumski, på en tid da dette var en øy på elven Oder.Sammen med det vestslaviske folket opolanie, utgjorde ślężanerne den ene av to større slaviske stammer i Schlesien. Ślężanerne grenset mot dziadoszanie i nord og biezunczanie i vest. Andre mindre stammer i Schlesien på denne tiden var golęszyce, trzebowianie (som kan ha vært en del av Ślężanie), bobrzanie (som trolig var underlagt dziadoszanie), og głubczyce lengre mot sør.Deres stammenavn var avledet av navnet på elven Ślęza eller fjellet Ślęża. Ifølge én teori stammer elvens og fjellets navn fra det gammelpolske ordet Ślagwa, som betyr «fuktighet» og refererer til klimaet i området. Andre knytter navnene på elven og fjellet til den østgermanske stammen silingerne, som i det 2. århundre utvandret sørover fra Østersjøen langs elvene Elben, Oder og Wisła, og benyttet fjellet som et religiøst senter. I så fall kan ślężanie ha vært et forvrengt og adoptert østgermansk navn, som ble adoptert av den vestslaviske stammen, etter at silingerne forlot området på 400-tallet, i folkevandringstiden. Begge stammenavnene knyttes til det historiske landskapet Schlesien, som deler seg mellom Polen og Sachsen i Tyskland.
Forskere strides om hvem som ga opphav til navnet Schlesien, selv om det knyttes til elven og fjellet. Fjellet Ślęża var et hellig sted for den forhistoriske Lausitzkulturen kanskje så tidlig som 1300 f.Kr. – lenge før de østgermanske silingerne ankom området. Det kan derfor ha vært silingerne som adopterte et lokalt navn på fjellet eller elven, og ikke omvendt. Endelig har nærværet av sterke festningsverk mot vest og sør – og ikke mot nord og øst, fått enkelte til å postulere at Schlesien var befolket av et vestslavisk folk allerede fra 400-tallet og fremover til 1200-tallet.


== Referanser ==


== Litteratur ==
Anthony Richard Birley: Agricola and Germany, Oxford University Press, 1999, ISBN 0-19-283300-6
Andrzej Buko: The archaeology of early medieval Poland: discoveries-hypotheses-interpretations, Brill, 2008
Avner Falk: A psychoanalytic history of the Jews, Fairleigh Dickinson Univ Press, 1996
Paweł Jasienica: Polska Piastów, Piast Poland, Munken, 2007
A. Koerner, A. Szwedek: Towards a history of linguistics in Poland: from the early beginnings to the end of the twentieth century.
Jerzy Jan Lerski, Piotr Wróbel, Richard J. Kozicki: Historical dictionary of Poland, 966-1945, Greenwood Publishing Group, 1996
Adrian Room: Placenames of the World, McFarland 2004, ISBN 0786418141
Alfried Wieczorek, Hans-Martin Hinz: Europe's centre around AD 1000, Volume 1, Theiss, 2000.
Natalia Rodríguez

Natalia Rodríguez Martínez (født 2. juni 1979 i Tarragona) er en spansk mellomdistanseløper. Hun spesialiserer seg på 1500 meter, og har både EM- og VM-medaljer for Spania.


== Karriere ==
Rodríguez deltok i Sommer-OL 2000, men ble slått ut i kvalifiseringen. Hun var i finalen under VM i friidrett 2001, men endte på sjetteplass på 1500 meter. Samme plassering ble det under EM i 2002, der hun løp på tiden 4.06,15.
Ved OL 2004 kom hun på åttendeplass i finalen på 1500 meter, og endte på tiendeplass med tiden 4.03,01. Hun kom også til finalen ved VM 2005, der hun endte på sjetteplass.
Hennes tredje OL var OL 2008, der hun kom på sjetteplass, med tiden 4.03,19. Ved EM innendørs 2009 vant hun sølv med tiden 4.08,72.
Hun løp inn på førsteplass på 1500-meterfinalen ved VM i Berlin 2009 men ble disket like etterpå, på grunn av at hun hadde puffet lederen Gelete Burka over ende.
I 2010 vant hun først sølvmedalje under VM innendørs, deretter bronse under EM i Barcelona.


== Referanser ==


== Eksterne lenker ==
(en) Natalia Rodríguez – Olympedia 
(en) Natalia Rodríguez – Sports-Reference (OL-resultater – arkivert) 
(en) Natalia Rodríguez – World Athletics 
Profil på European Athletics
Oddity To Acceptance

Oddity To Acceptance er et musikkalbum med Rolf Graf, utgitt i 2001. Dette var hans siste studioalbum som soloartist. Albumet er dedikert Marius Müller.


== Sporliste ==
«Oddity To Acceptance» (Rolf Graf)
«Roll Away to the Stone» (Rolf Graf)
«Every Little Thing» (Rolf Graf)
«Perfect Crime» (Rolf Graf)
«Shine» (Rolf Graf/Steinar Fjeld)
«Gravity» (Rolf Graf)
«Wings of An Angel» (Rolf Graf)
«Turn Me Loose» (Rolf Graf)
«Runaway» (Rolf Graf)
«Only a Minute» (Rolf Graf)
«My Kind of Girl» (Rolf Graf)
«Nothing Lasts Forever» (Rolf Graf)
«Everlasting Love» (Rolf Graf)
«Klokkegården» (Rolf Graf)


== Medvirkende ==


=== Musikere ===
Rolf Graf - sang, gitarer, bass, trommer, keyboard, miksing, tekniker, liner notes, arrangement, produsent
Svein Dag Hauge - gitar på Shine
Mats Johansson - gitarer, tekniker
Andreas Stien Hansen - vokal på Every Little Thing og Perfect Crime
Camilla Stien Hansen - vokal på Every Little Thing og Perfect Crime
Jorun Erdal - kor på Oddity to Acceptance
Åse Karin Hjelen - kor på Oddity to Acceptance
Torhild Nigar - kor på Shine
Egil Eldøen - kor på Runaway og Everlasting Love, vokal på Everlasting Love
Olav Stedje - kor på Runaway og Everlasting Love


=== Øvrige medvirkende ===
Giert Clausen - mastering


== Eksterne lenker ==
Oddity To Acceptance
De rettvises hager

De rettvises hager (arabisk رياض الصالحين, Riyad al Salihin) er en samling hadither, samlet og redigert av den syriske skriftlærde Muhyi al-Din al-Nawawi (1233–1277). Samlingen er en av de mest utbredte hadithsamlingene.En hadith er en muntlig overlevering om hva profeten Muhammed har sagt eller gjort, eventuelt ikke gjort; som kan tjene til inspirasjon eller veiledning for de troende.  Hadithen inneholder to ledd: isnad og matn. Isnad er et vitnesbyrd om hadithens proveniens eller autentisitet, og gjengir rekken av troverdige vitner som har overlevert utsagnet fram til nedskriving. Matn er selve kjernen, profetutsagnet. Tradisjonelt, i de tidligste samlingene, ble isnad gjengitt i flere ledd; som eksempelet nedenfor viser, blir isnad i samlinger på al-Nawawis tid som regel forkortet og nevner bare det første, opprinnelige vitnet. Etter hver hadith gjengis som regel hvilke samlinger teksten først ble nedskrevet i, og hvordan denne redaktøren vurderte autentisiteten i overleveringen.
Boken inneholder 1 896 hadither, organisert i 19 tematiske bøker og 372 kapitler. De fleste av bøkene og kapitlene åpner med et sitat fra Koranen som angir temaet. Eksempelvis inneholder den 16. boken Boken om å ihukomme Gud, kapitler som «Om det fortrinnelige i å ihukomme Gud, og ansporing til det», «Om å ihukomme Gud stående og sittende», «Om fortrinnet ved å komme sammen for å ihukomme Gud» og «Om å ihukomme Gud morgen og aften».

Ifølge Abu Hurayra pleide Profeten å si når han våknet: «Gud, ved deg har vi våknet, ved Deg gikk vi til ro, ved deg fikk vi livet, ved Deg dør vi og ved Deg skal vi gjenoppstå».

Samlingen er et utvalg fra de omfattende samlingene til Muhammad Ibn Ismail al-Bukhari (død 870) og Muslim ibn al-Hajjaj (død 875), som begge tilhørte Shafi'iskolen, slik al-Nawawi selv gjorde.Boken er kjent i en rekke håndskrifter, hvorav det eldste er datert 62 år etter al-Nawawis død.


== Referanser ==


== Bibliografi ==
De rettvises hager, al Nawawis samling overleveringer om profeten Muhammad. Oversettelse og innledende essay av Nora S. Eggen ; utvalg og tilretteleggelse ved Nora S. Eggen og Sunnev Gran. Bokklubben, 2008. LX, 403 s. (Verdens Hellige Skrifter; 53). ISBN 978-82-525-6549-2 Denne utgaven inneholder ca 2/3 av den fullstendige teksten; særlig er det utelatt tekster som al Nawawi gjentok under flere tema.